Tidligt søndag morgen blev den 16-årige dreng fra Frederikshavn-området påkørt af et tog på Frederikshavn Station. Drengen var så beruset, at han stort set intet husker fra timerne inden tragedien. Til gængæld husker han chokket og smerten, da han blev vækket ved påkørslen. - Han blev vækket af påkørslen og selvfølgelig smerten og var ved fuld bevidsthed og forstod med det samme konsekvenserne af sin tragiske ulykke, fortæller vicepolitikommissær Lars Jensen fra lokalpolitiet i Frederikshavn til Ekstra Bladet. Ifølge Lokalpolitiet er den 16-årige dreng også forholdsvis afklaret med, hvordan hans liv nu er markant forandret. - Jeg tror ikke, at han har gjort sig tanker om sin fremtid endnu, men det er vel også meget naturligt. Et andet og nyt liv venter, og han bliver nok ikke tømrer, som han havde drømt om. - Han er selvfølgelig stadig meget påvirket, og han husker næsten intet fra timerne frem mod tragedien, siger Lars Jensen.

Referat:
Den 16-årige dreng fra Frederikshavn, der tidligt søndag morgen mistede begge sine underben, var stærkt beruset.